過靈石賦頑庵  其二
作者：釋慧空
朝代：宋

paragraphs: 學頑未到頑之孫，再拜頑庵求入門。
當時此老有何說，火後莖茅今尚存。
人貧信是思舊債，一飯重尋香積界。
堂上未瞻癡絕翁，溪頭已見隨流菜。
惟頑顯頑分不分，以水投水無留文。
地爐火暖坐自睡，金博朝參寒起雲。
與君相個君莫逆，向來不疏今不密。
明朝山住雲自飛，後會有無俱不知。